149 



nævnt, paavist, at der hos Megapodiidæ er den samme Standsning 

 i Udviklingen af de yderste Haandsvingfjer som hos de andre 

 Hønsefugles Unger (PMg. 164). Dette siger os med Sikkerhed, at 

 ogsaa disse Fugle i en tidligere Jordperiode byggede Rede i 

 Træer, og at deres Unger dengang klatrede om i Grenene. Deres 

 nuværende Rugemetode er derfor en sekundær Tilpasning, en 

 Atavisme, om man vil, men ikke nogen direkte Fortsættelse af 

 en oprindelig Tilstand. 



En Yngelpleje som hos Fuglene kan man naturligvis ikke 

 vente at træffe hos Krybdyrene. Kun enkelte Arter viser svage 

 Antydninger af en saadan. Kajmanhunnen bevogter sin Rede- 

 høj til Stadighed, og Hagmann har fotograferet en Caiman 

 sclerops, der hviler med Hovedet mod denne Skat. Moderen 

 drager ogsaa Omsorg for Ungerne og forsvarer dem med den 

 største Dødsforagt (Schomburgk). Nilkrokodillen sover om 

 Natten paa det Sted, hvor den har nedgravet sine Æg, og Voel tz- 

 kow gjorde paa Madagaskar den morsomme Opdagelse, at Kro- 

 kodilungerne i Ægget hge før Udklækningen giver Toner fra sig 

 ved enhver Rystelse af Jordsmonnet, hvori Æggene ligger; Lam- 

 born kalder Lyden kvækkende. Moderen kan altsaa høre, naar 

 det er Tid at grave dem ud, og Ungerne skriger aabenbart, fordi 

 de har en ubevidst Fornemmelse af, at et eller andet er forkert, 

 som de ikke selv kan klare. De kan nemlig ikke selv grave sig 

 ud af Sandet og dør, hvis det ikke sker. Noget lignende er 

 mærkehgt nok iagttaget hos Fugleunger. A. L. V. Manniche 

 beretter, at da han 1907 i Nordøstgrønland besøgte en Rede 

 af Jagtfalk (Falco gyrfalcoj for at sætte sig i Besiddelse af de 

 formentlig nys udklækkede Unger, viste det sig, at Æggene end- 

 nu var ganske hele. Han medtog da disse, men de var imidler- 

 tid bleven stærkt afkølede, og han hørte nu meget tydeligt Un- 

 gernes hæse Skrigen inde i Æggene. Ved at tage Æggene ind 

 paa Maven under sin Klædning lykkedes det ham at erstatte 

 Moderen, indtil den første Unge udklækkedes næste Dag. 



I tredje Afsnit er nævnt, hvor ganske ensartet Udviklingen af 

 de fleste indre Organer er hos Krybdyr og Fugle. Hos begge 

 har ogsaa de røde Blodlegemer Form som ovale Skiver, medens 

 de hos Pattedyrene er kresrunde (hos Kamel og Lama dog ovale). 

 Pattedyrene er i Besiddelse af en fuldstændig Skillevæg mellem 

 Hjærte-Lungehule og Underlivshule; den kaldes Mellemgulvet 

 (diaphragmaj og er en vigtig Aandedrætsmuskel. Hos Saurop- 



